EkBass/fiwiki-20250220-pages-articles huggingface dataset:
Jare Henrik Tiihonen

Jare Henrik Tiihonen on suomalaisen rap-artisti Cheekin viides, hänen omaa ristimänimeään kantava, studioalbumi, joka julkaistiin 13. toukokuuta 2009.Levykauppa Äx Albumin julkaisi Rähinä Records -levy-yhtiö ja sen tuottivat ElastinenFono, MMEN, Joonas Jylhä, Coach Beats ja MGI. Levyllä vierailevat muun muassa J. Ahola Teräs­betonista, Mika Tauriainen Entwinestä sekä Lord Est. == Taustatietoa == Jare Henrik Tiihonen oli Suomen 15. myydyin albumi vuonna 2009. Rap-genren levyistä se oli ylivoimaisesti myydyin.(virallisten listaliikkeiden tilastoitu myynti) Timo Pennasen listablogi: Ostetuimmat albumit 2009 1–50 51–100 Albumi nousi debyyttiviikollaan (22/2009) Suomen virallisen albumilistan kärkipaikalle, jonka se kuitenkin menetti jo viikon jälkeen. Yhteensä levy oli top-40 listalla 21 viikkoa, joista 13 viiden parhaan joukossa. Albumi on ylittänyt kultalevyyn oikeuttavan tukkumyyntimäärän.Cheek myi neljästi kultaa ja sai MTV-ehdokkuuden (MTV3 10.9.2009) Albumia on myyty yhteensä yli 20 000. == Kappaleet == #Mitä tänne jää - 3.53 # Fresh (mukana Sini) - 3.54 #Jos mä oisin sä - 3.51 # Kaikki hyvin (mukana Lord Est) - 4.16 # Tytöt (mukana Herrasmiesliiga) - 3.28 # Haurasta (mukana Tasis) - 3.37 # Viihdyttäjä - 3.59 # Pelkkää puhetta - 3.37 # Kaltevaa pintaa (mukana Sami Saari) - 3.47 # Jare Henrik Tiihonen - 4.32 # Herrasmiesliiga (mukana Herrasmiesliiga & Mika Tauriainen) - 4.12 # Jää (mukana J. Ahola) - 3.57 == Tuottajat == * MMEN: 1, 3, 7 * MGI: 2, 4, 5, 8, 11 MGI MySpace * Joonas Jylhä: 6Fono * Elastinen 9, 12 * Coach Beats: 10Findance.com == Arvostelut == * Findance.com/Antti Niemelä: * Stara.fi: Stara.fi == Lähteet == Luokka:Cheekin albumit Luokka:MMENin tuottamat albumit Luokka:MGI:n tuottamat albumit Luokka:Elastisen tuottamat albumit Luokka:Coach Beatsin tuottamat albumit Luokka:Vuoden 2009 albumit
Doris (nimi)

Doris on kansainvälinen naisen etunimi. Suomessa nimi Doris on vuoden 2019 loppuun mennessä annettu 2 266:lle ja Dooris alle 35 henkilölle. Suomen ruotsinkielisen almanakan mukaan Doris viettää nimipäiväänsä 15. tammikuuta. Nimelle on eri selityksiä. Se voi olla joko kreikan "doorilainen nainen" tai Dorotea-nimen lyhentymä. Kreikan mytologiassa Doris on merenneidon nimi. ==Tunnettuja Doriksia== *Doris Betts (1932–2012), yhdysvaltalainen kirjailija *Doris Björkskog (s. 1929), suomenruotsalainen kirjailija *Doris Day (1922–2019), yhdysvaltalainen näyttelijä ja laulaja *Doris Dragović (s. 1961), kroatialainen poplaulaja *Doris Duke (1912–1993), yhdysvaltalainen perijätär ja hyväntekeväisyyden harjoittaja *Doris Dörrie (s. 1955), saksalainen elokuvaohjaaja ja -käsikirjoittaja *Doris Grau (1924–1995), yhdysvaltalainen näyttelijä ja ääninäyttelijä *Doris Hart (1925–2015), yhdysvaltalainen tennispelaaja *Doris Hedberg (s. 1936), ruotsalainen telinevoimistelija *Doris Hovimaa (1918–1948), suomalainen oopperalaulaja *Doris Humphrey (1895–1958), yhdysvaltalainen tanssija ja koreografi *Doris Kareva (s. 1958), virolainen runoilija *Doris Kohardt (s. 1950), saksalainen uimari *Doris Laine (1931–2018), suomalainen balettitanssija ja Suomen kansallisbaletin johtaja *Doris Lessing (1919–2013), brittiläinen kirjailija, Nobelin kirjallisuuspalkinnon saaja *Doris Leuthard (s. 1963), sveitsiläinen poliitikko *Doris Löve (1918–2000), ruotsalainen kasvitieteilijä *Doris Maletzki (s. 1952), saksalainen pikajuoksija *Doris Matsui (s. 1944), yhdysvaltalainen poliitikko *Doris McCarthy (1910–2010), kanadalainen taidemaalari *Doris Miller (1919–1943), yhdysvaltalainen laivaston sotilas *Doris Müller (1935–2013), saksalainen kiekonheittäjä *Doris Neuner (s. 1971), itävaltalainen ohjaskelkkailija *Doris Pettersson (1926–2005), suomalainen arkkitehti *Doris Ramseier (s. 1939), sveitsiläinen kouluratsastaja *Doris Roberts (1925–2016), yhdysvaltalainen näyttelijä *Doris von Schönthan (1905–1961), saksalainen malli, journalisti, valokuvaaja ja Ranskan vastarintaliikkeen jäsen *Doris Singleton (1919–2012), yhdysvaltalainen näyttelijä *Doris Stokes (1920–1987), brittiläinen meedio *Doris Eaton Travis (1904–2010), yhdysvaltalainen näyttelijä *Doris Younane (s. 1963), australialainen näyttelijä ==Kuvitteellisia Doriksia== * Ruokalan emäntä Doris, Simpsonien hahmo *Doris, merenneito kreikkalaisessa mytologiassa *Doris, J. Karjalaisen laulussa ==Doris muissa yhteyksissä== *48 Doris, asteroidi *Doris, Jyväshyvän keksimerkki *Doris, Kalevala Korun tuotesarja *Ravintolan nimi ainakin Tampereella ja Rovaniemellä *Doorisliner, Yölinnun keikkabussi ==Lähteet== * Joka kodin suuri nimikirja (osa: Vilkuna, Kustaa: Etunimet) ===Viitteet=== == Aiheesta muualla == Luokka:Etunimet
Keltahelmipöllö

Keltahelmipöllö ( Aegolius harrisii) on helmipöllöjen sukuun kuuluva pieni pöllölintu. Se elää Etelä-Amerikan ylänköalueiden vuoristometsissä. Keltahelmipöllö kasvaa noin 23 cm pitkäksi ja 130 g painavaksi. Se on muodoltaan pieni ja pyöreähkö. Sillä on lyhyt pyrstö ja suuri pää. Keltahelmipöllö tekee pesänsä puiden koloihin. Ravinnokseen tämä yöaktiivinen lintu käyttää lähinnä jyrsijöitä ja muita pikkunisäkkäitä, mutta sille kelpaavat myös linnut ja hyönteiset. ==Lähteet== Luokka:Helmipöllöt
Fridrich Bruk

Fridrich Bruk (s. 18. syyskuuta 1937 Harkova, Ukraina) on ukrainalaissyntyinen säveltäjä, joka on vuodesta 1974 asunut Suomessa. Bruk opiskeli sävellystä Leningradissa Rimski-Korsakov-konservatoriossa ja valmistui sieltä diplomisäveltäjäksi vuonna 1961. Hän muutti Yhdysvaltain kautta Suomeen vuonna 1974. Vuonna 2006 hän julkaisi muistelmansa ”Sata ystävää” eli parjatun tilitys. Brukin tunnetuimpia teoksia on Neuvostoliitossa kiellettyjen laulujen listalle joutunut Sata ystävää. Suomessa sen on levyttänyt Arja Saijonmaa albumilla Ystävän laulu nimellä Jäit vierellein. == Kirjallisuutta == * == Lähteet == == Aiheesta muualla == * Fridrich Bruk Music Finlandin verkkosivuilla (Wayback Machine) Luokka:Suomalaiset säveltäjät Luokka:Neuvostoliittolaiset säveltäjät Luokka:Suomen juutalaiset Luokka:Vuonna 1937 syntyneet Luokka:Elävät henkilöt
CUPP

thumb|Maanalaisfysiikan tutkimusryhmä CUPP toteuttaa Emma-koetta Pyhäsalmen kaivoksessa CUPP (Centre for Underground Physics in Pyhäsalmi) on Oulun yliopiston johtama projekti vuodesta 1997 lähtien liittyen Pyhäsalmen 1450 m syvän perusmetallikaivoksen käyttämisestä maanalaisfysiikan kokeisiin. Kaivokseen siirrettiin ensimmäinen CUPP:n mittauslaite vuonna 2000. CUPP:n tarkoitus on tutkia avaruudesta Maahan saapuvia kosmisia hiukkasia, joita on tavanomaisilla hiukkasmittalaitteilla vaikea havaita. Tällaisia hiukkasia ovat esimerkiksi myonit ja sähkövarauksettomat neutriinot. Tutkimus on optimaalista tehdä syvällä maan alla, sillä paksu kalliokerros ei päästä lävitseen hadroneita eikä suurimpaa osaa elektroneista ja fotoneista häiritsemään herkkiä ilmaisimia. Lisäksi CUPP:ssa on tehty radonmittauksia ja geokaasukokeita. CUPP sai rahoituksensa aluksi mm. kunnalta, Oulun yliopistolta ja kaivosyhtiöltä. Vuodesta 1997 lähtien suurin osa rahoituksesta on tullut Euroopan unionilta. Jyväskylän yliopisto osallistuu myös hankkeeseen. ==Aiheesta muualla== * CUPP-projekti * EMMA ==Lähteet== Luokka:Hiukkasfysiikan tutkimuslaitokset Luokka:Oulun yliopisto Luokka:Jyväskylän yliopisto
Sundansieppokäpinkäinen

Sundansieppokäpinkäinen (Hemipus hirundinaceus) on Etelä-Aasiassa elävä käpinkäisiin kuuluva varpuslintu. == Koko ja ulkonäkö == Kooltaan sundansieppokäpinkäinen on noin 13-15 cm. Koiras on päästään, selästään ja siivistään musta. Posket ja vatsa ovat lajilla valkoiset. Alaselässä on yksi leveä ja muutama kapeampi poikkiraita. Koiras sundansieppokäpinkäinen muistuttaa suuresti sieppokäpinkäistä (Hemipus picatus), joka kuitenkin eroaa valkoisen siipiraitansa perusteella. Naaras on hieman ruskehtavampi, mutta ei kuitenkaan yhtä ruskea kuin sieppokäpinkäisnaaras. Nuori sundansieppokäpinkäinen on vaalean ruskea ja höyhenpuvussa on raitoja. == Levinneisyys ja elinympäristö == Sundansieppokäpinkäistä tavataan Sundasaarten alueella eli Bruneissa, Indonesiassa, Myanmarissa, Malesiassa ja Thaimaassa. Lajin elinympärstöä ovat sademetsät, mutta lajia tavataan myös soisissa mangrovemetsissä ja myös vuoristojen juurilla. Yleensä laji pysyttelee alueilla, jotka sijaitsevat alle 300 metrin korkeudella merenpinnasta. Ravintonaan laji käyttää hyönteisiä, joita se pyydystää ilmasta. == Lähteet == Luokka:Vangat
Chester Lauck

Chester Harris "Chet" Lauck (10. lokakuuta 1902 Alleene, Arkansas - 21\. helmikuuta 1980) oli yhdysvaltalainen radionäyttelijä, joka muistetaan parhaiten Lum Eddardsin roolista 1931-1955 esitetyssä radiosarjasta Lum & Abner. Lauck perheineen muutti Alleenesta myös Arkansasissa sijaitsevaan Menaan 1911. Siellä hän jo lapsena tutustui Norris Goffiin, jonka kanssa hän myöhemmin loi Lum & Abner -radiosarjan. Lauck valmistui Arkansasin yliopistosta pääaineenaan taloustieteet. Vuonna 1926 Lauck avioitui Harriet Woodin kanssa, jonka kanssa hän sai kolme lasta. Chicagoon perhe muutti 1931. Lauck ja Goff esiintyivät paikallisissa tapahtumissa ja huhtikuussa 1931 heidät pyydettiin esiintymään radion hyväntekeväisyyslähetyksessä. Heidän esittämänsä The Lum and Abner Show oli menestys. Muutaman kuukauden kuluttua he alkoivat esiintyä säännöllisesti aluksi paikallisella radioasemalla, ja myöhemmin valtakunnallisesti. 1939 Lauck muutti perheineen Hollywoodiin, Kaliforniaan, josta käsin hän jatkoi Lum & Abnerin tekemistä yhdessä Goffin kanssa. Lisäksi hän esiintyi seitsemässä sarjan pohjalta tehdyssä elokuvassa. Radiosarjan päätyttyä Lauckista tuli Conoco Oil Companyn PR-toiminnan varajohtaja, ja hän jatkoi Lumin esittämistä yrityksen mainoksissa. ==Lähteet== ==Aiheesta muualla== *Find a Grave: Chester Lauck Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Vuonna 1902 syntyneet Luokka:Vuonna 1980 kuolleet
Erottelu sukuvaakunoissa

Erottelu sukuvaakunoissa tarkoittaa saman suvun jäsenten vaakunoiden erottelua. Etenkin Skotlannissa ja Englannissa käytettiin saman suvun vaakunoissa erottelua, sillä jokaisella henkilöllä oli oma vaakunansa. Tätä kutsuttiin englanniksi ”Cadency marks” ja Ruotsissa nimellä ”Brisyr”. Esimerkkinä suvun päämiehen vanhin poika sai kolmiliparisen turnajaiskauluksen päällikkeeksi kilvelleen ja pojanpoika viisiliparisen. Turnajaiskaulus poistettiin kun isä kuoli ja vanhimmasta pojasta tuli suvun päämies. Suomessa ei kadenssimerkintöjä vaakunoissa yleensä käytetä, vaikka niitä joskus esiintyykin; heraldinen taiteilija päättää itse jos hän merkitsee vaakunaan kadenssin. Vaakunaselitykseen kadenssia ei kirjoiteta. Luokka:Heraldiikka
Banggai

Banggai on saaristo Indonesiassa, Keski-Sulawesin provinssin (Sulawesi Tengah) itäpäässä. Se muodostuu noin 120 saaresta. Pelenginsalmi erottaa sen Sulawesin pääsaaresta. Banggain eteläpuolella on Bandanmeri, pohjoispuolella Molukkimeri. Suurin saarista on W-muotoinen Peleng (2 406 km²) ja toiseksi suurin Banggai, joka sijaitsee aivan Pelengin vieressä sen itäpuolella. Sen pinta-ala on 268 km². Muita saaria ovat Bowokan, Labobo, Kebongan, Kotudan, Tropettenando, Timpau, Salue Besar, Salue Kecil, Masepe ja Bangkulu.The Green Islands of the Banggai Archipelago, Indonesia Eosnap Banggain saaristo muodostaa oman hallintoalueensa. Saarista vain 69:llä on asutusta, ja yhteenlaskettu asukasmäärä on noin 160 000\. Suurin kaupunki on Banggai, joka sijaitsee Banggain saaren länsirannalla. Saariston hallintoalueen pääkaupunki muutti Pelangin saaren puolelle Salakaniin vuonna 2008.Fledging Banggai Islands on the brink of new division Jakarta post 16.9.2008 Saaristossa on runsaasti upeita koralliriuttoja, joille järjestetään sukellusretkiä. Riutoilla on jyrkkiä seinämiä ja luolia, ja niillä elää monia selkärangattomien ja selkärankaisten lajeja, joista helmikardinaaliahven on tunnetuin endeeminen laji. == Lähteet == Luokka:Indonesian maantiede en:Banggai
Matti Sundberg

Jorma Matti Sundberg (s. 8. heinäkuuta 1942 Pietarsaari) on suomalainen yritysjohtaja ja suomalaisen talouselämän pitkäaikainen vaikuttaja. Sundberg valmistui vuonna 1969 kauppatieteiden maisteriksi Åbo Akademista. Vuonna 1978 hänet nimettiin Metsä-Botnian toimitusjohtajaksi, josta hän siirtyi Ruotsiin ja Ovako Steelin toimitusjohtajaksi vuonna 1985. Naapurimaassa Sundberg törmäsi suomalaisen ja ruotsalaisen yrityskulttuurin eroihin, jotka hankaloittivat yrityksen toimintaa. Viitattu 23.2.2010 Sundberg siirtyi Valmetin toimitusjohtajaksi vuonna 1991. Yhtenä tavoitteena oli kasvattaa Valmetin toiminta maailmanlaajuiseksi ja siksi yhtiö suuntasi Aasian ja Etelä- Amerikan markkinoille. Valmetin yhdistyttyä Rauma Oy:n kanssa Sundbergista tuli uuden Metso Oyj:n pääjohtaja vuonna 1999. Sundbergille myönnettiin vuorineuvoksen arvonimi vuonna 1995. Vaasan yliopisto nimitti Sundbergin kauppatieteiden kunniatohtoriksi vuonna 1998https://archive.today/20131005213505/http://old- www.uwasa.fi/ystavat/kunniatohtorit/. Vuonna 2000 Sundberg ryhtyi Luoman Puutuotteen hallituksen puheenjohtajaksi ja osaomistajaksi. Sundberg on toiminut useissa luottamustehtävissä talouselämän ulkopuolella, muun muassa Suomen Hiihtoliiton puheenjohtajana. Sundberg on kirjoittanut urastaan ja kokemuksistaan kertovan kirjan Omin silmin, joka julkaistiin vuonna 2020. Kirja on julkaistu myös ruotsiksi, nimellä Med egna ögon. == Ura == * Outokumpu Oy:n tutkimusekonomi 1969–1970 * Kokkolan tehtaiden konttoripäällikkö 1970–1974 * Outokumpu Oy:n projektitehtävissä 1974–1975, talous- ja hallintojohtaja 1975–1976 * Tervakoski Oy:n hallintojohtaja 1976–1978 * Oy Metsä-Botnia Ab:n toimitusjohtaja 1978–1986 * Ovako Steel Ab:n (Ruotsi) toimitusjohtaja 1986–1991 * Valmet Oy:n toimitusjohtaja, hallituksen vpj. 1991–1992, pääjohtaja 1992–1999, hallituksen puheenjohtaja 1992–1997, hallituksen jäsen 1997–1999 * Metso Oyj:n pääjohtaja 1999, neuvonantaja, hallituksen jäsen 1999–2000 * Scania Ab:n Pohjois-Euroopan aluejohtaja * Suomen Hiihtoliiton puheenjohtaja 2009–2013. == Lähteet == Luokka:Vuorineuvokset Luokka:Suomalaiset elinkeinoelämän vaikuttajat Luokka:Suomalaiset hiihtourheiluvaikuttajat Luokka:Suomalaiset yritysjohtajat Luokka:Vuonna 1942 syntyneet Luokka:Elävät henkilöt
G’orge Ivanov

G’orge Ivanov (, 2. toukokuuta 1960 Valandovo, Jugoslavia) oli Pohjois- Makedonian presidentti kahden kauden ajan 2009–2019. Hallitseva VMRO-DPMNE- puolue asetti Ivanovin presidenttiehdokkaakseen tammikuun 2009 presidentinvaaliin. Presidentinvaalin ensimmäisellä kierroksella Ivanov sai selvästi eniten ääniä, mutta vaali jatkui kuitenkin toiselle kierrokselle. Toisella kierroksella Ivanov sai kaksi kertaa enemmän ääniä kuin vastaehdokas opposition Ljubomir Frčkoski. Pohjois-Makedonian nimikiistan jo ratkettua ja uuden nimen astuttua voimaan Ivanov toi nimikiistaan oman lisänsä, sillä hän ei hyväksynyt nimenmuutosta ja kieltäytyi allekirjoittamasta lakeja, joissa käytetään uutta nimeä. Lakeja on 11, ja parlamentti hyväksyi ne helmi- maaliskuun aikana. Presidentin käytös jarruutti Pohjois-Makedonian liittymistä Euroopan unioniin. Parlamentti voi pakottaa presidentin allekirjoittamaan lait äänestämällä niistä uudelleen, sillä Makedonia ei ole presidenttivaltainen maa. Tilanne voi ratketa myös siksi, että Pohjois-Makedoniassa on presidentinvaalit keväällä 2019.Heikki Aittokoski: Pohjois-Makedonian presidentti kieltäytyy olemasta Pohjois-Makedonian presidentti. Helsingin Sanomat 13.3.2019 == Lähteet == == Aiheesta muualla == Luokka:Pohjois- Makedonian presidentit Luokka:Vuonna 1960 syntyneet Luokka:Elävät henkilöt
Lack of Divine Inspiration

Lack of Divine Inspiration on Kinetik Controlin ensimmäinen täysipitkä studioalbumi. Levy äänitettiin Finnvox-studioilla ja Studio Kinetikissä loka- joulukuussa 2007. Suomessa albumin julkaisivat 28. toukokuuta 2008 Toyboyz ja Bonnier-Amigo. Euroopassa levyn julkaisi Enorm Music / CMM Marketing 28. marraskuuta 2008. Singleinä levyltä on julkaistu kappaleet "Lack of Divine Inspiration", "No-One Knows about Us", "The Mutt", sekä "Vanguard of the New World". Kaikki singlet ovat sijoittuneet kolmen parhaan joukkoon Suomen virallisella latauslistalla ja neljän parhaan joukkoon Suomen virallisella singlelistalla. Albumin kansitaiteen on suunnitellut ja tehnyt Vesa Ranta (Sentenced). Levyn miksasi Arto Tuunela (Pariisin kevät, Major Label) ja siinä avusti Mikko Karmila (Nightwish, Children of Bodom, Sonata Arctica, Stratovarius). == Kappaleet == # # # # # # # # # # # Grey === Suomen painoksen bonuskappaleet === # * # # # # Suomen painoksen kappaleet julkaistiin alun perin Enslaving the Audio -EP:llä vuonna 2006. Myös kappaleesta "Grey" on erilainen miksaus Suomessa julkaistussa versiossa. == Kokoonpano == * Tweak – laulu ja kitara * Dexter – kosketinsoittimet ja ohjelmointi * Medusa – rummut * Shades – bassokitara * Laura Melancollan – laulu (vieraileva muusikko) Luokka:Vuoden 2008 esikoisalbumit Luokka:Kinetik Controlin albumit
Jagnobin kieli

Jagnobin kieli (jagnobiksi яғнобӣ зивок, yaγnobī́ zivók) on Tadžikistanissa asuvien jagnobien puhuma iranilainen kieli. Jagnobien perinteistä asuinaluetta on Keski-Tadžikistanissa sijaitseva Jagnobjoen laakso. Vuoteen 1970 saakka siellä oli noin 1 500 kielen puhujaa ja sen ulkopuolella yli tuhat. Osa jagnobeista oli muuttanut jo 1500–1600-luvuilla Varzobjoen laakson kyliin, ja heitä asui myös Harangonin ja Gissarin laaksoissa. Keväällä 1970 Jagnobin laakson jagnobit ja tadžikit siirrettiin nykyisen Sogdin alueen Zafarobodin piirin puuvillanviljelyalueelle. Nykyään jagnobit asuvat tadžikin- ja uzbekinkielisessä ympäristössä, ja he kaikki ovat kaksi- tai monikielisiä. Viime aikoina yksittäisiä perheitä on palannut Jagnobin laaksoon. 1900-luvun alussa Itä-Turkestanista löydetyt kirjalliset muistomerkit osoittavat, että jagnobi on muinaisen sogdin kielen historiallinen jatkaja. ==Lähteet== Luokka:Iranilaiset kielet Luokka:Tadžikistanin kielet
Lauri Saari (taiteilija)

Lauri Abel Saari (2. tammikuuta 1888 Urjala – 16. kesäkuuta 1953) oli suomalainen taidemaalari. Hän opiskeli Taideteollisessa keskuskoulussa 1910–1913 ja Turun Taideyhdistyksen piirustuskoulussa sisällissodan jälkeen 1920–1922. == Ura taiteilijana == Saaren toimeliain ajanjakso oli 1920-luvulla. Hän piti oman näyttelyn Tampereella 1923 ja Saaren maalauksia oli myös esillä Helsingissä. Saari teki opintomatkan Norjaan ekspressionismin mestarin Edvard Munchin luokse ja sai tältä hyväksynnän sen ajan tyylilleen, eli täplämaalatuille voimakkaille väripinnoille. Saari työskenteli jonkin aikaa Munchin työhuoneessa. Palattuaan kotimaahan 1925 Saari asettui Urjalan Leikkikankaalle, minne hän rakensi kartanotyylisen ateljeen. Vuonna 1928 Helsingissä pidetystä näyttelystään Saari sai kielteistä arvostelua. Kirjailija Olavi Paavolainen näki kuitenkin Saaren taiteessa ajasta edellä olevaa ilmaisua ja toi julki rohkeasti oman taiteilijaa puolustavan käsityksensä 1929 julkaisemassaan teoksessa ”Nykyaikaa etsimässä.” Saari sai myönteistä julkisuutta näyttelyistään Turussa 1946 ja Helsingissä 1948. Taiteilijan viimeistä edellisenä elinvuotenaan 1952 hänen maalauksensa ”Auringonlasku” hyväksyttiin Kuvataidejärjestöjen liiton vuosinäyttelyyn ja sijoitettiin ripustuksessa samalle seinälle Tyko Sallisen ja Eero Nelimarkan teosten keskelle. Saaren muistonäyttelyssä Urjalassa 1969 oli esillä 58 teosta. Myös Hämeenlinnan taidemuseossa oli Lauri Saaren muistonäyttely 1971 ja Urjalassa 100–vuotisnäyttely 1988. Teoksia on Hämeenlinnan taidemuseon ja Urjalan kunnan kokoelmissa. Tampereen työväenteatteri esitti Lauri Saaren elämäntarinan kertovan näytelmän ”Tulisielu” vuonna 2004. == Perhe == Hänen vanhempansa olivat Karl Emil Saari ja Hilma Karoliina Heikintytär o.s. Saha. Isä toimi Laukeelassa sijainneen Pourun talon tilanhoitajana. == Sisällissodan aika == Suomen sisällissodassa Lauri Saari toimi Urjalan punakaartin päällikkönä. Längelmäellä hän oli selvittämässä 12. maaliskuuta 1918 tapahtunutta rintaman molemmilla puolilla pidetyn kirkkoherran murhaa. Saari osallistui muun muassa Länkipohjan ja Tampereen taisteluihin. Kalevankankaan vankileiriltä hänet vapautettiin pitkän ja raskaan tutkintaprosessin jälkeen. Sotarikoksiin Saaren ei todettu syyllistyneen. ==Lähteet== * Taidemaalari Eero Kopiston kirjoitukset Lauri Saaren muistonäyttelyistä Urjalassa ja Hämeenlinnassa. * Toijalan seutu lehti 9.8.1988 artikkeli Lauri Saaren 100-vuotisnäyttelystä. * Pohjanmaan historiallisen seuran lehti Miilu 2/2008. * Heikki Ylikangas, Tie Tampereelle * Lauri Saaren muistelmat. * Kuvataiteilijat 2004 kirja. ===Viitteet=== Luokka:Suomalaiset taidemaalarit Luokka:Vuonna 1888 syntyneet Luokka:Vuonna 1953 kuolleet Luokka:Suomen sisällissodan punaiset
Anne Pohjola

Anne Pohjola (s. 18. huhtikuuta 1985 Kuopio) on suomalainen ringettepelaaja. Suomen ringettemaajoukkueessa Pohjola on voittanut kuusi maailmanmestaruutta. Vuoden 2007 MM-kilpailuissa hän ratkaisi maailmanmestaruuden jatkoaikamaalillaan. Vuoden 2017 MM-kilpailuissa hän teki Kanadaa vastaan ensimmäisessä loppuottelussa yhden maalin, kun Suomi voitti 7–4, ja toisessa loppuottelussa Suomen 11 maalista viisi. Vuoden 2019 MM-kilpailuissa hän teki ensimmäisessä loppuottelussa Suomen 11 maalista neljä ja toisessa loppuottelussa Suomen viidestä maalista kolme. Ringeten SM-sarjassa Pohjola pelasi Lapinlahden Luistin -89 -seurassa kauteen 2013–2014 asti ja sen jälkeen jonkin aikaa Nokian Urheilijoissa kunnes palasi Lapinlahdelle. Suomen mestaruuden hän on voittanut 11 kertaa (vuosina 2002, 2003, 2009, 2010, 2012, 2013, 2014, 2015, 2016, 2018 ja 2021). Vuosien 2015 ja 2016 mestaruudet tulivat Nokian Urheilijoissa. Seurajoukkueiden maailmanmestaruuskisoissa 2011 hän oli voittamassa kultaa. Hän on pelannut myös jääkiekkoa Mestiksessä kaudesta 2014–2015 lähtien kun LL-89 vaihtoi ringeten jääkiekkoon. Ringeten SM-sarjan kaikkien aikojen pistetilastossa Pohjola on kauden 2021–2022 jälkeen kärkipaikalla. Hän on pelannut SM-sarjassa 599 ottelua ja tehnyt yhteensä 3 406 tehopistettä (1 661 maalia ja 1 745 maalisyöttöä). Anne Pohjolan sisko Mari Pohjola on myös ringettepelaaja. Heidän syksyllä 2015 syöpään kuollut isänsä Juha Pohjola voitti useita ringeten Suomen-mestaruuksia Lapinlahden Luistin -89:n valmentajana. == Lähteet == Luokka:Suomalaiset ringettepelaajat Luokka:Suomalaiset jääkiekkoilijat Luokka:Vuonna 1985 syntyneet Luokka:Elävät henkilöt
Dialektologia

Dialektologia eli murteentutkimus on kielitieteen osa-alue, joka tutkii murteita, ja niistä pääasiassa aluemurteita, eli kielellisen variaation alueellista jakautumista ja siihen liittyviä piirteitä. == Lähteet == *
Sogdin kieli

Sogdin kieli on kuollut iranilainen kieli. Sitä puhuttiin Keski-Aasiassa muinaisessa Sogdianassa sekä Silkkitien karavaanireiteillä. Vanhimmat sogdinkieliset kirjalliset muistomerkit ovat peräisin 100–300-luvuilta. Suurin osa 1800–1900-lukujen vaihteessa löydetyistä teksteistä on 700–800-luvuilta. Löytöjä on tehty Kiinan Sinkiangista sekä Tadžikistanista. Kirjallisuus käsittää lähinnä buddhalaisia, manikealaisia ja nestoriaanilaisia tekstejä sekä yksityistä kirjeenvaihtoa. Kirjoittamiseen käytettiin kolmea aramealaisen kirjaimiston varianttia: sogdilaista, syyrialaista ja manikealaista. Keskiajalla sogdin kielen syrjäyttivät klassinen persia sekä turkkilaiset kielet. Itämurteiden jatkajana pidetään jagnobin kieltä, jota puhutaan Tadžikistanissa. == Lähteet == * * Luokka:Iranilaiset kielet Luokka:Aasian kuolleet kielet
GAGAN

GPS Aided Geo Augmented Navigation (GAGAN) on Intian kehittämä GPS- satelliittipaikannusta Intia alueella tarkentava SBAS-järjestelmä. Vuosina 2007-2008 Intia kokeili tätä järjestelmää Inmarsatin satelliiteilla. Vuonna 2009 Intian piti ottaa oma GSAT-4-tietoliikennesatelliittinsa tähän käyttöön, mutta se laukaisu viivästyi huhtikuuhun 2010 ja lopulta laukaisu epäonnistui. https://archive.today/20120526091518/http://www.spacenews.com/launch/100415isro- cryogenic-engine-fails.html Silti Intia otti GAGANin käyttöönsä 10. elokuuta 2010. https://www.hindustantimes.com/delhi/india-to-launch-satellite-based- navigation-system-gagan/story-wVQmfAZlnH49KplqJggKeO.html Toukokuussa 2011 laukaistu GSAT-8 antoi palvelulle kansallisen avaruusinfrastruktuurin, enää Intian ei tarvitse vuokrata transpondereita länsimaisilta satelliiteilta. http://www.satnews.com/story.php?number=419302848 India... Positioned Perfectly (Satellite), SatNews, 17.5.2022 ==Katso myös== * IRNSS‎ ==Lähteet== Luokka:Satelliittipaikannusjärjestelmät Luokka:Intian avaruustoiminta
Cola di Rienzo

Cola di Rienzo (n. 1313 – 8. lokakuuta 1354 Rooma) oli roomalainen keskiajan lopun kansanjohtaja ja poliitikko, joka julisti itsensä tribuuniksi, vapautti Rooman lyhyeksi aikaa keisarikunnan vallasta ja yritti yhdistää Italian kaupunkivaltiot. == Kansantribuunina == Cola di Rienzo oli majatalonisännän ja pesijättären poika, joka pystyi ottamaan Roomassa vallan kansanjoukkojen avulla. Hänen tavoitteenaan oli palauttaa Rooman asema Italian johtavana kaupunkina (caput mundi). Hän halusi olla antiikin roomalaisten kaltainen. Taitavana puhujana hän osasi käyttää taloudellista ahdinkoa, sekasortoa ja aateliston vastaista mielialaa hyväkseen ottaessaan vallan kaupungissa ja julistautuessaan tribuuniksi vuonna 1347. Paavi Klemens VI julisti kansankiihottajan kerettiläiseksi ja käski tuoda tämän oikeuteen. == Vankeudessa == Kapinoinnista pelästyneenä Cola di Rienzo pakeni Roomasta Napoliin joulukuussa 1347. Keisari Kaarle IV pidätti Colan myöhemmin Prahassa ja luovutti tämän paavin käsiin Avignoniin. Klemens VI:n seuraaja Innocentius VI, joka näki Colassa keinon vahvistaa paavin asemaa Roomassa, armahti ja vapautti jo kuolemaantuomitun tribuunin. == Paluu ja kuolema == 1354 Cola di Rienzo palasi Roomaan paavin lähettämänä senaattorina palkkasotilasarmeijan kanssa saaden riemukkaan vastaanoton anarkiaan vaipuneessa synnyinkaupungissaan. Uusi valtakausi oli ensimmäistäkin lyhempi, mihin myötävaikuttivat Colan suorittamat murhat ja hänen hallintonsa verotaakka. Pian roomalaiset kääntyivät Cola di Rienzoa vastaan ja murhasivat hänet Campidogliolla lähellä Santa Maria in Aracoelin kirkon portaita. Kuolinpaikalla on nykyään häntä kunnioittava muistopatsas. == Rienzi == Richard Wagner sävelsi Cola di Rienzon elämäntarinan innoittamana viisinäytöksisen oopperan Rienzi (1842), joka perustuu Edward Bulwer-Lyttonin romaaniin Rienzi, Rooman viimeinen tribuuni (1835). ==Lähteet== Luokka:Keskiajan henkilöt Luokka:Italialaiset henkirikosten uhrit Luokka:Vuonna 1313 syntyneet Luokka:Vuonna 1354 kuolleet
Axtornan taistelu

Axtornan taistelu käytiin Ruotsissa 20. lokakuuta 1565. Tanskalaisten sotapäällikkö Daniel Rantzau joutui luovuttamaan Varbergin linnoituksen ruotsalaisille 15. syyskuuta 1565 näiden vallattua Ny Varbergin, joka oli tuolloin Skånen toiseksi suurin kaupunki Malmön jälkeen. Rantzau sai tiedon, että voimakas ruotsalainen armeija Jacob Henriksson Hästeskon johtamana lähestyi idästä pakottaakseen hänen joukkonsa siirtymään Falkenbergiin. Rantzau päätti ryhtyä taisteluun heti ruotsalaisten lopetettua marssinsa, jolloin he eivät olleet vielä ehtineet järjestäytyä. Tanskalaiset voittivat Rantzaun loistavan taktiikan ansiosta. Rantzau sai suuren sotapäällikön maineen tämän taistelun jälkeen. Mutta huolimatta voitosta ja siitä, että tanskalaiset saivat kaapattua ruotsalaisten tykistön, tanskalaiset kärsivät suuret miestappioit, kun taas suuri osa ruotsalaisista ei edes ottanut osaa taisteluun. ==Aiheesta muualla== *Axtorna-projekti Luokka:Ruotsin taistelut Luokka:Tanskan taistelut Luokka:Pohjoismaiden seitsenvuotinen sota Luokka:1560-luku Luokka:Falkenbergin kunta
Crossley ratings

Crossley ratings oli ensimmäinen radion kuuntelijalukumäärien tutkimiseen tarkoitettu järjestelmä. Se kehittiin mainostajien aloitteesta 1930-luvun alussa, ja nimensä se sai tutkimusten suorittajan Archibald Crossleyn mukaan. Kuuntelijaluvut selvitettiin soittamalla satunnaisesti 30 eri kaupungista valittuihin puhelinnumeroihin, ja kysymällä mitä vastaajat olivat kuunnelleet edellisenä päivänä. Crossley ratings oli käytössä 1940-luvun puoleenväliin, jolloin kehittyneemmät mittausjärjestelmät korvasivat sen. Näistä merkittävin oli C. E. Hooperin kehittämä Hooper ratings. Rating-arvo määräytyi sen mukaan, miten suuri osa vastaanottimen haltijoista kuunteli tiettyä lähetystä. Jos esimerkiksi Yhdysvalloissa laskettiin olevan 100 miljoonaa radiovastaanotinta, ja näiden haltijoista 20 miljoonaa kuunteli samaa ohjelmaa, niin kyseisen ohjelman rating oli 20. Toisin sanoen yksi rating-piste vastasi miljoonaa kuulijaa. Arvoja voitiin laskea myös esimerkiksi kaupunki- tai aluekohtaisesti. ==Lähteet== *The Museum of Broadcast Communications: Ratings Luokka:Radio
Mörri

Mörri on Oulun yliopiston Älykkäiden järjestelmien tutkimusryhmänÄlykkäiden järjestelmien tutkimusryhmä rakentama ulkorobotiikan tutkimukseen kehitetty robotti. Oulun yliopiston ulkorobottitutkimus katsotaan alkaneeksi kesällä 2006, ja tutkimuksen tuloksena Mörri-robotti valmistui vuoden 2008 Military- European LandRobot Trial -kilpailuun. Mörri robotti voitti M-Elrob kilpailussa Camp-security-skenaarion ja sijoittui neljänneksi Mule-skenaariossa.Elrob.org Robotti osallistui myös lokakuussa 2008 Teneriffalla Teiden luonnonpuistossa pidettyyn Euroopan avaruusjärjestö ESA:n Lunar Robotics Challenge -kilpailuun. Robotti sijoittui kisassa kolmanneksi.Esa.int Robotti on suunniteltu toimimaan vaihtelevissa sääolosuhteissa, lumessa, vesisateessa ja lämpimissä olosuhteissa. Robotin perustiedot: * Korkeus – 60 cm * Leveys – 50 cm * Pituus – 90 cm * Paino – noin 60 kg * Melutaso – < 80 dB(A) * Toiminta-aika – noin 6 tuntia * Maksiminopeus – 40 km/h * Maksimikuorma – 150+ kg Robotin kommunikaatio tukikohtaan tapahtuu analogisen 2 380 MHz 5W videolinkin ja Satel 3Asd radiomodeemin (869,412 5MHz) kautta. == Lähteet == == Aiheesta muualla == *Yle.fi. Prisma: Mörri kisaa Teneriffalla *Digitoday: Mörri mönkii kraatteriin ja takaisin *IT-viikko: Mörri pysähtyi kraattieriin *Kuva Mörristä *Artikkeli Prosessori-lehdessä Luokka:Robotit Luokka:Oulun yliopisto
Saulteauxit

Saulteauxit ovat Pohjois-Amerikassa asustava alkuperäisväestöön kuuluva ryhmä. Heidän asuinalueensa käsittää eritoten seuraavat Kanadan provinssit: Ontario, Manitoba, Saskatchewan, Alberta ja Brittiläinen Kolumbia. ==Etninen luokittelu== Saulteauxit ovat ojibway-kansan eräs haara. Heitä kutsutaan myös nimellä anihšināpē tai anishinaabe. Nimellä on yhteyksiä nykyiseen Sault Ste. Marien kaupunkiin. == Lähteet == Luokka:Kanadan alkuperäiskansat
Hyppytamariini

Hyppytamariini eli pitkähäntäapina (Callimico goeldii) on eteläamerikkalainen kädellinen. == Ulkonäkö ja koko == Hyppytamariinit kasvavat noin 21 cm pitkiksi, ja niiden häntä voi olla 25–30 cm pitkä.University of Michigan, Animal Diversity Web (ADW): Callimico goeldii, Goeldi's marmoset (Also: Goeldi's monkey) == Käyttäytyminen == Hyppytamariinit ääntelevät monin tavoin ja viestivät ilmein ja asennoin. Niiden elämästä tiedetään vähän, koska ne luonnossa ollessaan piileskelevät. Siksi niitä tutkitaan myös eläintarhojen ja yliopistojen yhteishankkeissa. Hyppytamariini kuuluu EEP-ohjelman sääntelemiin lajeihin.Korkeasaari == Lähteet == == Aiheesta muualla == *Laji.fi: Hyppytamariini (pitkähäntäapina) (Callimico goeldii) *iNaturalist: Hyppytamariini (Callimico goeldii) *ITIS: Callimico goeldii *Global Biodiversity Information Facility (GBIF): Callimico goeldii *National Center for Biotechnology Information (NCBI): Callimico goeldii Luokka:Kierteishäntäapinat Luokka:Uhanalaiset nisäkkäät
EEP-ohjelma

EEP-ohjelma (EAZA Ex-situ Programme) on Euroopan eläintarha- ja akvaariojärjestön eli EAZA:n luoma ohjelma eläinlajien suojeluun niiden luonnollisten elinalueiden ulkopuolella eli eläintarhoissa. Työllä mahdollistetaan myös luontoonpalautushankkeita. Ensimmäiset EEP- suojeluohjelmat on aloitettu vuonna 1985, ja nykyisin ohjelmaan kuuluu yli 400 eläinlajia. Lähes poikkeuksetta kaikki EAZA:n jäseneläintarhat osallistuvat EEP-ohjelmaan. Suomessa on kolme järjestön jäseneksi lukeutuvaa eläintarhaa: Korkeasaaren eläintarha, Ähtärin eläinpuisto ja Ranuan eläinpuisto. Vuoden 2023 tiedon mukaan Korkeasaaressa on yli 35 ohjelmaan kuuluvaa eläinlaja, Ähtärissä ja Ranualla kummassakin noin 10 lajia. Ohjelmaan kuuluvia Suomen luonnossa eläviä lajeja ovat ahma, saukko, ilves, metsäpeura, tunturipöllö ja viirupöllö. Lisäksi ohjelmaan kuuluu Suomen luonnosta jo hävinnyt vesikko. Karhu kuuluu vielä vanhanmalliseen ESB-ohjelmaan. EEP-ohjelman vastine amerikkalaisissa eläintarhoissa on nimeltään Species Survival Plan eli SSP. Eurooppalaisten ja amerikkalaisten suojeluohjelmien koordinaattorit tekevät yhteistyötä, ja eläimiä siirretään joskus myös mannerten välillä. == Lajikoordinaattori == Jokaisella EEP-lajilla on oma lajikoordinaattori, joka kerää tietoa lajista ja ylläpitää yksilöistä kantakirjaa. Koordinaattori valmistelee myös yhdessä eläintarhojen edustajista nimetyn lajikomitean kanssa lajinsa eläimille lisääntymissuositukset eli mitkä yksilöt saavat lisääntyä keskennään milloinkin, ja suosittelee mihin eläintarhoihin näitä syntyneitä yksilöitä tulisi siirtää jatkamaan omaa sukuaan. === Suomalaiset lajikoordinaattorit === Leif Blomqvist alkoi pitämään lumileopardien kantakirjaa vuonna 1976 toimiessaan Korkeasaaren eläintarhan intendenttinä, ja alkoi toimia lajin koordinaattorina kun sille perustettiin EEP-ohjelma vuonna 1987. Blomqvist toimi lumileopardien lajikoordinaattorina aina 2000-luvulle asti, sittemmin myös työskennellessään ruotsalaisessa eläintarhassa Nordens Arkissa. Blomqvist perusti myös metsäpeurojen ESB-kantakirjan vuonna 1997. Korkeasaaren tutkimuskoordinaattori Kirsi Pynnönen-Oudman oli perustamassa vuonna 2021 tunturipöllöjen EEP-ohjelmaa. Nykyisin Korkeasaaren eläintarhan eläintenhoidon johtaja Nina Trontti toimii markhorien, kuraattori Hanna-Maija Lahtinen metsäpeurojen, ja kuraattori Ville Vepsäläinen tunturipöllöjen lajikoordinaattorina EEP-ohjelmissa. Lisäksi Korkeasaari toimii monessa lajikoordinaattoireiden työtä tukevassa lajikomiteassa. == Ohjelman vanha nimi == Alun perin lyhenne EEP tuli sanoista European Endangered species Programme, eurooppalainen uhanalaisten eläinten suojeluohjelma. Sen lisäksi joistain lajeista pidettiin yllä ESB-kantakirjaa (European Studbook). Nämä termit yhdistettiin kuitenkin vuodesta 2019 alkaen vaiheittain saman EAZA Ex- situ Programme -nimen alle. Nykyisin kaikki EEP-ohjelmaan kuuluvista eläinlajeista eivät siis ole uhanalaisia, mutta osa elinvoimaisista lajeista vaatii muutoin tarhasuojeluun panostamista: esimerkiksi niiden osapopulaatio voi olla uhanalainen. == Lähteet == Luokka:Eläintarhat Luokka:Luonnonsuojelu
Mobiilioppiminen

Mobiilioppiminen -kattotermillä voidaan tarkoittaa monenlaisia asioita. Yhden määritelmän mukaan mobiilioppiminen on langattoman teknologian (kämmentietokoneet, älypuhelimet) avulla tapahtuvaa oppimista. Ensimmäisten langattomien päätelaitteiden markkinoille tulo loi uuden "mobiilioppimisen" termin koulutukseen.Järvelä, Häkkinen, Lehtinen: Oppimisen teoria ja teknologian opetuskäyttö. WSOY, 2006. ISBN 951-0-32353-5. Nykyisin mobiilioppimisella tarkoitetaan usein laajempaa käsitettä. Esimerkiksi London Mobile Groupin määritelmän mukaan termillä tarkoitetaan prosesseja, joilla oppija tiedostaa ja kykenee operoimaan uusissa, jatkuvasti vaihtuvissa konteksteissa ja oppimistiloissa.London Mobile Learning Group: Definition of Mobile Learning. Osoitteessa http://www.londonmobilelearning.net/#theory.php. Viitattu 29.12.2011. ==Mobiilioppimisen haasteet== Aluksi odotukset "liikkuvasta oppimisesta" olivat suuret. Erilaisten kehityshankkeiden toteuttaminen toi esille mobiilioppimisen huonoja puolia. Pientä kevyttä laitetta on helppoa kantaa mukana, mutta laajojen tekstien opettelu pieneltä näytöltä on hyvin raskasta. Mobiilioppiminen johtaa harvoin syvälliseen ja sitoutuneeseen oppimiseen. ==Katso myös== * 1:1-oppiminen ==Lähteet== Luokka:Opetusmenetelmät Luokka:Opetustekniikka
Tvins

TVINS AB on yhtiö, joka myy tyypillisiä ostoskanavatuotteita, kuten kuntoilu- ja siivousvälineitä sekä terveyden- ja kauneudenhoitoon liittyviä tarvikkeita. Suomessa Tvins mainostaa valikoimaansa MTV3-, TV5- ja Frii-kanavien tunninmittaisella ohjelmapaikalla. Tvinsin kaikki hyödykkeet ovat alkuperäistuotteita, joten niitä saa ainoastaan heiltä. Tvinsin omistaa yhdysvaltalainen Thane Direct, jolla on paikalliset yhtiöt Yhdysvalloissa, Kanadassa, Yhdistyneessä kuningaskunnassa ja Saksassa. Yhtiön johdossa on tanskalais-ruotsalainen kaksikko, jolla on vuosien kokemus kotimarkkinoinnissa ja vähittäiskaupassa. Tvinsin pääkonttori sijaitsee Ruotsissa, Malmön keskustassa, mistä johdetaan kaikkien maiden liiketoimintoja.http://www.tvins.com/fi/tietoaTVINS.php == Aiheesta muualla == * Tvinsin suomenkieliset kotisivut * Thane Inc:n kotisivut ==Lähteet== Luokka:Yhdysvaltalaiset yritykset
SAPA

SAPA on vuonna 1970 perustettu helsinkiläinen jalkapalloseura. Seuran miesten edustusjoukkue pelaa kaudella 2024 Suomen viidenneksi korkeimmalla sarjatasolla Kolmosessa. Seuralla on myös miesten reservijoukkue joka pelaa Vitosessa. SAPA:n kotikenttänä toimii Haapaniemen kenttä Sörnäisissä. Miesten joukkueiden lisäksi seuralla on poikien A-juniorijoukkue sekä muita juniorijoukkueita. == Historia == Seura perustettiin ravintola Savannassa, ja sen nimi tuleekin alkujaan sanoista Savannan Pallo. Naisten jalkapallojoukkue pelasi 1970-luvulla yhden kauden pääsarjassa. === Salibandy === Seuran miesten salibandyjoukkue oli 23. syyskuuta 1985 perustamassa Suomen Salibandyliittoa. Joukkue kuitenkin pelasi sarjassa vain yhden kauden jääden toiseksi viimeiseksi, voittaen vain 3 kauden 18 ottelusta. Miesten edustusjoukkueen lisäksi seuralla oli myös naisten edustusjoukkue SM-sarjassa, joka nykyään tunnetaan nimellä Naisten salibandyliiga. Kaudella 1990–1991 naiset saivat SM- hopeaa ja kaudella 1991-1992 SM-pronssia. == Lähteet == == Aiheesta muualla == * Seuran kotisivu Luokka:Suomalaiset jalkapalloseurat Luokka:Suomalaiset salibandyseurat Luokka:Helsinkiläiset urheiluseurat Luokka:Vuonna 1970 perustetut urheiluseurat
Duane Gish

Duane Tolbert Gish (17. helmikuuta 1921 – 5. maaliskuuta 2013) oli yhdysvaltalainen kreationisti. Hän valmistui vuonna 1953 Kalifornian yliopiston Berkeleyn kampukselta filosofian tohtoriksi biokemiassa. Hän oli luomisuskon puolestapuhuja ja työskenteli muun muassa Institute for Creation Researchissa. == Lähteet == Luokka:Kreationistit Luokka:Yhdysvaltalaiset biokemistit Luokka:Vuonna 1921 syntyneet Luokka:Vuonna 2013 kuolleet
Keskuslaboratorio

Oy Keskuslaboratorio - Centrallaboratorium Ab on tutkimusyhtiö, joka yleisesti tunnetaan nimellä KCL. KCL työllistää yli kolmekymmentä ammattilaista ja palvelee biomateriaalien ja kiertotalouden asiakkaita globaalisti tarjoten laajan valikoiman testaus-, pilotointi-, laboratorio- ja scale-up palveluita. Yhtiö on perustettu vuonna 1916. Vuoden 2022 loppuun saakka sen omistajina olivat Metsäliitto Group, Myllykoski Oyj, Stora Enso Oyj ja UPM-Kymmene Oyj. 1.1.2023 yhtiön koeajo- ja laboratorioliiketoiminnot myytiin uudelle yksityisesti omistetulle yhtiölle, joka jatkoi liiketoimintaa käyttäen Oy Keskuslaboratorio-Centrallaboratorium Ab ja KCL tavaramerkkiä. Koetehdas ja laboratorio toimivat Espoon Otaniemessä rakennuksessa, joka on valmistunut 1962 arkkitehti Heimo Kautosen suunnitelmien mukaan.Otavan Iso tietosanakirja, Otava 1968, osa 4, p. 838 ==Lähteet== == Kirjallisuutta == * ==Aiheesta muualla== *Keskuslaboratorion www-sivu Luokka:Suomalaiset metalliteollisuusyhtiöt Luokka:Suomen tutkimuslaitokset Luokka:Espoolaiset yritykset
Akustinen liitäntä

Akustinen liitäntä on laite, joka muuttaa tietoliikennettä ääneksi ja ääntä takaisin tietoliikenteeksi mahdollistaen näin kahden tietokoneen välisen akustisen kommunikaation. Tiedon välittäminen äänenä on yleensä hitaampaa kuin tiedon välittäminen sähköimpulsseina tai valokaapelin avulla. Akustinen liitäntä on kuitenkin edullinen ja suoraviivaisesti käyttöönotettavissa oleva tapa kommunikoida silloin kun kahden pisteen välillä vallitsee jo akustinen yhteys. Esimerkiksi yksinkertainen puhelinyhteys voidaan akustisen liitännän avulla muuttaa tietoliikenneyhteydeksi ilman, että puhelinlaitteeseen tehdään erillisiä muutoksia. Tällaista yhteyttä käytettäessä ihmiset soittavat ensin puhelimella toisilleen sopiakseen tiedonsiirrosta ja asettavat tämän jälkeen puhelimen luurin akustiseen liitäntään siten, että liitännän kovaäänisestä tuleva ääni kuuluu puhelimen mikrofoniin ja vastaavasti puhelimen kovaäänisestä tuleva ääni kuuluu akustisen liitännän mikrofoniin. ==Katso myös== *Modeemi Luokka:Dataliikenne ru:Модем#История
Eikosapentaeenihappo

Eikosapentaeenihappo eli EPA on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. EPAa valmistetaan viljellyistä mikrolevistä tai kalan luurankolihasta uutetuista öljyistä erotukseksi kalanmaksaöljyistä.Anna-Liisa Enkovaara ja Sari Koski. Kalaöljy ja kalanmaksaöljy. TABU 2005;1:22–25 Free Full Text Sitä on eniten rasvaisissa kalalajeissa kuten makrillissa, ankeriaassa, nahkiaisessa, sillissä ja lohessa. EPA-rasvahappoa esiintyy hyvin pieninä pitoisuuksina solukalvoissa. EPAn vaikutusta verenkiertoon, hormoneihin ja aivojen toimintaan on tutkittu paljon.The Omega wave BBC Japan EPA Lipid Intervention Studyn (JELIS) tulosten mukaan korkea veren plasman EPA-pitoisuus laski vakavien sydänkohtaustapahtumien riskiä.Itakura H, Yokoyama M, Matsuzaki M, et al. Relationships between Plasma Fatty Acid Composition and Coronary Artery Disease. The Japan EPA Lipid Intervention Study (JELIS). J Atheroscler Thromb. 2010 Nov 17. Free Full Text pdf E-EPA (etyyli-EPA) on EPAn etyyliesteröity muoto. E-EPAa voidaan valmistaa tislaamalla öljy ensin molekyylitislauslaitteella ja sen lisäksi vielä tyhjiössä, jolloin sen koostumusta voidaan muuttaa ja EPAn osuutta lisätä aina 98,5 prosenttiin asti. Etyyli-EPA ei ole mono-, di- eikä triglyseridimuodossa, kuten perinteiset kalaöljyt, joissa rasvahapot ovat sitoutuneet glyseroliin. == Lähteet == == Aiheesta muualla == *PubChem: Eicosapentaenoic Acid *Terveysportti: Eikosapentaeenihappo *Eikosapentaeenihapon käyttöturvallisuustiedote, Sigma Aldrich, viitattu 28.1.2015. *Human Metabolome Database: Eicosapentaenoic acid *Food Component Database (FooDB): (5Z,8Z,11Z,14Z,17Z)-eicosapentaenoate *DrugBank: Icosapent *Kyoto Encyclopedia of Genes and Genomes (KEGG): Eicosapentaenoic acid Luokka:Rasvahapot
Kadonnutta aikaa etsimässä (albumi)

Kadonnutta aikaa etsimässä on Kari Peitsamon kahdeskymmenes albumi. Vaikka levy nauhoitettiin pian Kari Peitsamo Revival -yhtyeen hajottua vuonna 1984, levy-yhtiö Johanna Kustannus piti sitä tuolloin liian synkkänä ja levy julkaistiin lopulta vasta viisi vuotta myöhemmin, vuonna 1989. Kari Peitsamo -cover-yhtye Aku Ankkuli on levyttänyt oman versionsa viidestä levyn kappaleesta, joista kaksi yhdessä Peitsamon kanssa. == Kappaleet == Kaikki kappaleet säveltänyt, sanoittanut ja sovittanut Kari Peitsamo. ;A-puoli # # # # # # # # ;B-puoli # # # # == Muusikot albumilla == * Kari Peitsamo – kitara, laulu == Lähteet == Luokka:Kari Peitsamon albumit Luokka:Vuoden 1989 albumit
Laaksosavikko

Laaksosavikko on jääkauden sulamisvaiheessa alaviin paikkoihin, usein harjujen väliin kulkeutunutta savea. Erityisen suuria savikoita on sellaisilla seuduilla, missä sulavesien kuljettamat hienot ainekset ovat levittäytyneet paksuiksi kerroksiksi kuten esimerkiksi Pohjanmaalla.Otavan oppimateriaalit ==Lähteet== Luokka:Geomorfologia
Uikujoki

Uikujoki () on joki Karjalan tasavallan itä- ja keskiosassa Venäjällä. Se saa alkunsa Puudožin piirin alueella ja virtaa Uikujärven kautta Vienanmereen. Uikujärveen laskevaa osuutta sanotaan Ylä-Uikujoeksi (135 km)ja siitä eteenpäin virtaavaa osuutta Ala-Uikujoeksi (, 188 km). Uikujoen kokonaispituus on 314 kilometriä ja sadealueen pinta-ala 27 156 neliökilometriä. Joki muodostaa osan Vienanmeren–Itämeren kanavasta. Alajuoksulla on vesivoimalaitoksia ja kuuluisa Uikujoen kalliopiirrosalue. ==Lähteet== ===Viitteet=== ===Lähteet, joihin ei ole viitattu=== * Luokka:Karjalan tasavallan joet *
Erikoiskuljetus

Erikoiskuljetus on maantiekuljetus, joka ylittää ajoneuvoluokalle määritellyt maksimimitat ja/tai normaaliliikenteen massarajatErikoiskuljetukset; Elinkeino-, liikenne- ja ympäristökeskus. Erikoiskuljetuksille tarvitaan poikkeuslupa, joita myöntävät Pirkanmaan ELY-keskus ja Ahvenanmaan maakuntahallitus. Erikoiskuljetus on väistämisvelvollinen muita tienkäyttäjiä kohtaan, ellei liikenteenohjaaja toisin osoita. == Pitkä kuljetus == Pitkä kuljetus on Suomessa erikoiskuljetus, joka eroaa normaalista kuljetuksesta tätä suuremmalla pituudellaan. Liikenneministeriö päätti pitkästä kuljetuksesta vuonna 1992, ja laki tuli voimaan vuoden 1993 alussa.http://www.finlex.fi/fi/laki/alkup/1992/19921715 Ainakin osassa tapauksista sen edellä, jäljessä tai sekä edellä että jäljessä on käytettävä varoitusautoa, jossa on varoitusteksti pitkä kuljetus.http://www.finlex.fi/fi/laki/alkup/1998/19980958 == Leveä kuljetus == Leveä kuljetus on Suomessa erikoiskuljetus, joka eroaa normaalista kuljetuksesta tätä suuremmalla leveydellään. Liikenneministeriö teki leveästä kuljetuksesta päätöksen vuonna 1992, ja päätös tuli voimaan vuoden 1993 alussa.Liikenneministeriön päätös erikoiskuljetuksista ja erikoiskuljetusajoneuvoista Ainakin osassa tapauksista sen edellä on käytettävä varoitusautoa, jossa on varoitustaulu, jossa lukee leveä kuljetus.Liikenneministeriön päätös erikoiskuljetuksista ja erikoiskuljetusajoneuvoista annetun liikenneministeriön päätöksen muuttamisesta == Lähteet == == Aiheesta muualla == * Tiehallinto:Erikoiskuljetuslupa * Finlex: säädös 1715/1992 Luokka:Tieliikenne
Savannikotka

Savannikotka (Aquila rapax) on ruskea, savanniympäristön tunnusomaisin kotka. Niitä elää Afrikan savanneilla sekä Aasian puolella Intiassa asti.Birdlife Monin paikoin Afrikkaa niiden yksilömäärä on kuitenkin Kansainvälisen luonnonsuojeluliiton mukaan nopeasti vähenemässä. Laji onkin siksi luokiteltu vaarantuneeksi. Savannikotkan siipien kärkiväli on noin 180 cm, pituus noin 70 cm ja paino 2–2,5 kiloa Savannikotka muistuttaa arokotkaa, ja niitä pidettiin ennen samana lajina. Arokotka on suurempi ja tummempi.Animal Diversity Web ==Lähteet== Luokka:Kotkat Luokka:Uhanalaiset linnut
Malcolm Gladwell

Malcolm Gladwell (3. syyskuuta 1963 Englanti) on kanadalainen journalisti ja kirjailija. Gladwell syntyi Englannissa mutta varttui Ontariossa, Kanadassa. Nykyään hän asuu New Yorkissa. Hänellä on historian alan tutkinto Toronton yliopistosta. Vuodesta 1996 hän on kirjoittanut The New Yorker -lehteen. Hän on voittanut muun muassa National Magazine Award -palkinnon Ron Popeilia koskevalla artikkelillaan. Vuonna 2005 Gladwell oli Time Magazinen 100 vaikutusvaltaisimman ihmisen listalla. Hän on kirjoittanut seitsemän kirjaa: Leimahduspiste (The Tipping Point; suom. Ajatus 2007), Välähdys (Blink; suom. Ajatus 2008), Kuka menestyy ja miksi (Outliers; suom. Docendo 2010), What the Dog Saw: And Other Adventures (2009), Daavid ja Goljat (David and Goliath; suom. WSOY 2014), Sinisilmäiset (Talking to Strangers; suom. WSOY 2019) ja Pommittajat (The Bomber Mafia; suom. Docendo 2021). Malcolm Gladwell vieraili Suomessa syksyllä 2013 järjestetyssä Nordic Business Forumissa. == Teoksia == * * * * * * ==Lähteet== ==Aiheesta muualla== * * The Tipping Point I Got Wrong Vuoden 2024 TED-esityksessään Gladwell peruu poliisitointa koskevia puheitaan Luokka:Kanadalaiset kirjailijat Luokka:Kanadalaiset toimittajat Luokka:Vuonna 1963 syntyneet Luokka:Elävät henkilöt Luokka:Member of the Order of Canada
Superässä – Buckaroo Banzai

Superässä – Buckaroo Banzai (The Adventures of Buckaroo Banzai Across the 8th Dimension tai lyh. Buckaroo Banzai) on yhdysvaltalainen tieteisfilmi. Se julkaistiin vuonna 1984 ja sen on ohjannut ja tuottanut W. D. Richter. Juonessa tohtori Buckaroo Banzai -niminen henkilö (Peter Weller) on fyysikko, neurokirurgi, samurai, rock-muusikko, hävittäjäauton kuljettaja ja sarjakuvasankari, jonka täytyy pelastaa maailma Red Lectroids -nimisiltä alieneilta planeetta 10:ssä. Elokuva on genreltään seikkailutoiminnan ja science fictionin väliltä, ja se sisältää myös komediaa, satiiria ja romanssia. == Rooleissa == == Arvioita == Video-oppaassa vuodelta 1994 Bello Romano kutsuu elokuvaa vauhdikkaaksi sekoiluksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == Luokka:Vuoden 1984 yhdysvaltalaiset elokuvat Luokka:Yhdysvaltalaiset tieteiselokuvat